श्रीमती स्मृति ईरानी ने सुझाव दिया कि यह सुनिश्चित किया जाना चाहिए कि बचाए गए बच्चे को स्वस्थ वातावरण मिले और उसे दोबारा बाल मजदूरी के लिए मजबूर नहीं किया जाए। मंत्री महोदया ने कहा कि बाल श्रम जैसे कलंक को तभी मिटाया जा सकता है जब 'बाल श्रम' के खिलाफ लड़ाई एक जन आंदोलन या लोगों का आंदोलन बन जाए। उन्होंने आरडब्ल्यूए और बाजार संघों जैसी आसपास की संस्थाओं से इस अभियान में शामिल होने का आग्रह किया।